નરેન્દ્ર મોદી વડાપ્રધાન બન્યા. પછી ભારત એવા મુસ્લિમ દેશો સાથે પોતાના સંબંધ વધારી રહ્યું છે જે કટ્ટરતા અને આતંકવાદના વિરોધી છે. જોર્ડનના કિંગ અબ્દુલ્લા આતંકવાદ સામેની લડાઈમાં મોખરે છે અને આ લડાઈમાં ભારત માટે મદદગાર થઈ શકે છે. તેના કારણે તેમની ભારતયાત્રા મહત્ત્વની હતી ને કિંગ અબ્દુલ્લાની ભારતની આ યાત્રા દરમિયાન સૌથી નોંધપાત્ર ઘટના વિજ્ઞાન ભવનમાં યોજાયેલી કોન્ફરન્સ રહી. ઇસ્લામિક સેન્ટર દ્વારા આયોજિત આ કાર્યક્રમમાં ઉદાર ઈસ્લામ વિષય પર કિંગ અબ્દુલ્લા અને નરેન્દ્ર મોદી બંનેએ પોતાના વિચારો મૂક્યા ને આ વિચારોએ દુનિયાને સ્પષ્ટ રીતે બે મેસેજ આપી દીધા. પહેલો મેસેજ એ કે આતંકવાદનો કોઈ ધર્મ નથી ને બીજો મેસેજ એ કે, આતંકવાદ સામેની લડાઈમાં ભારત અને જોર્ડન સાથે છે.